
Noardfrysk 


It Noardfrysk is in taal dy't heart ta de Noardwestgermaanske 
kloft fan 'e Westgermaanske talen. Mei it Westerlauwersk Frysk 
en it Sealterfrysk foarmet it de Fryske taalgroep . 

It Noardfrysk wurdt sprutsen yn Noard-Dutslan, yn it westlike 
part fan 'e Kreis Noard-Fryslan (Dutsk: Nordfriesland), dy't yn it 
noardwesten fan 'e dielsteat Sleeswyk-Holstein leit en der't 
Hiisem de haadsted fan is. It Noardfryske taalgebiet beslacht in 
krite oan 'e Noardseekust, fuort besuden de Deenske grins, en 
acht eilannen foar de kust. Fierders wurdt it ek sprutsen op it ta 
de Kreis Pinneberch hearrende eilan Hilgelan (Helgoland), yn 'e 
midden fan 'e Dutske Bocht. 

Noardfrysk 

nordfriisk, Nuurdfriisk, 

Eigen namme: nordfreesk, nordfrasch, 

nordfraisch, 
noordfreesch 


Sprutsen yn: 


Taalgebiet: 


Dutslan 

De Kreis Noard-Fryslan 
(Dutsk: Nordfriesland), 
yn it noardwesten fan 'e 
dielsteat Sleeswyk- 
Holstein, oan 'e 
Noardseekust fuort 
besuden de Deenske 
grins, en it ta de Kreis 
Pinneberch hearrende 
eilan Hilgelan 
(Helgoland) yn 'e 
Dutske Bocht. 


Tal sprekkers: 15.000 (teljier 1999) 

• Yndo-Jeropeesk 

• Westgermaansk 

Taalklassifikaasje: • 

Noardwestgermaansk 
• Frysk 

• Noardfrysk 

Solring, Fering- 
Oomrang (ynkl. Fering 
en Oomrang), 
Hilgelansk, Hallichfrysk, 
Wiiringhiirder, 
Bookinghiirder (ynkl. 
West-Mooringer en 

Karhiirder, Noarder- 

Noardfrysk hat yn 

Offisjele status: Dutslan erkenning as 
minderheidstaal. 

Gjin (yn 1954 kamen 
de Evangeeljes fan 
Markus en Matteus yn 
it Noardfrysk ut). 

Tal sprekkers 


Noard-Fryslan hat sa'n 156.000 ynwenners en Hilgelan 
likernoch 2.000. Derfan beskogje sa'n 60.000 (oftewol sa'n 
38%) harsels as Noardfriezen. De Noardfryske taal wurdt 
lykwols mar sprutsen troch sa'n 8.000 oant 10.000 minsken, wat 
delkomt op likernoch 5,1% oant 6,3% fan 'e befolking. Derby 
moat oantekene wurde dat dat persintaazje op 'e Noardfryske 
Waadeilannen, benammen op Feer (Dutsk: Fohr) en Oomram 
(Amrum), folle heger leit. De ferklearring derfoar is dat de 
ofhandige eilannen lange tiid nochal isolearre west hawwe, 
sadat de ynfloed fan it Dutsk der folle lytser wie, en boppedat 
hat it Noardfrysk op 'e eilannen altyd in hegere status han as op 
it festelan. It liket in realistysk skatting dat in tredde fan de 
ynwenners fan Fohr en Amrum noch Frysk prate. Dertsjinoer 
stiet dat it dialekt fan Sol (Sylt) hast utstoarn is (noch mar troch 
likernoch 1% fan de befolking spmtsen). Dit hat foaral te krijen 
mei de grutte toerisme-ymmagraasje fan Leechsaksysk- en Heechdutsksprekkers. 

Hjoed de dei befine de grutste konsintraasjes Noardfrysksprekkers har op 'e westlike helte fan it eilan Feer 
en op it noardlike part fan it Noardfryske festelan, yn 'e omkriten fan it twillingdoarp Risem-Looham 
(Dutsk: Risum-Lindholm). It Noardfrysk wurdt tsjintwurdich eins allinne op 'e eilannen Sol (Dutsk: Sylt), 
Feer en Oomram, op it festelan yn 'e omkriten fan Risem-Loonham en mooglik ek op Hilgelan noch 
trochjun oan 'e bern. Benammen op Feer en Oomram wurdt it noch wol troch de jongerein underinoar brukt, 
al is der troch de aldere generaasjes nochal wat krityk op 'e Dutske ynfloeden yn harren Noardfrysk. 

Under de boppeneamde 8.000 oant 10.000 Noardfrysktaligen binne sa'n 1.000 lju dy't it Noardfrysk as 
twadde taal troch kursussen of selsstudzje oanleard hawwe. Nochris sa'n 20.000 ynwenners fan Noard- 
Fryslan kinne (in dialekt fan) it Noardfrysk ferstean, mar net sprekke. Buten Noard-Fryslan wenje nei alle 
gedachten noch ferskate tuzenen Noardfrysktaligen under de Noardfriezen om utens yn Sleeswyk-Holstein 
en de rest fan Dutslan en under de Noardfryske emigranten yn 'e Feriene Steaten (benammen yn 'e steaten 
New York (steat) en Kalifornje), Kanada en guon Latynsk Amerikaanske lannen. It totale oantal 
Noardfrysksprekkers leit sadwaande wierskynlik om 'e 15.000 hinne. 


Oarspronklik wie it Noardfryske taalgebiet folle grutter, mar troch de iuwen hinne is it hieltyd fierder 
ynkrompen, foar in grut part troch de opmars fan it Nederdutsk yn eardere tiden en dy fan it Dutsk yn 'e leste 
iuw. Sa stoar it Noardfrysk troch it opkringen fan it Nederdutsk al om 1500 hinne ut op it grutte skiereilan 
Eiderstedt, dat besuden fan it echte Noard-Fryslan leit, mar dat wol ta de tsjintwurdige Kreis Noard-Fryslan 
heart. 


Healwei de njoggentjinde iuw wienen der yn Noard-Fryslan noch mear as 30.000 Noardfrysktaligen, dy't yn 
frijwol alle doarpen de mearderheid fan 'e befolking utmakken. Yn it Ynterbellum (de perioade tusken de 
beide Wraldoarloggen) wie it tal Noardfrysksprekkers al weromrun nei sa'n 15.000. Lykwols wie dat doe 
noch altyd ien trede fan 'e befolking fan Noard-Fryslan en yn guon doarpen wienen de Noardfrysktaligen 
noch altyd yn 'e mearderheid. 

Om oan te jaan hoe't de taalferhaldings ferskoden it folgjende foarbyld. Yn it doarp Rornees (Dutsk: 
Rodenas), tsjin 'e Deenske grins oan, spmts yn 1905 60% fan 'e minsken Noardfrysk, 20% Deensk en 20% 
Dutsk of Nederdutsk; yn 1975 wie dat feroare yn 70% Dutsk of Nederdutsk, 19% Noardfrysk en 11% 
Deensk. Derby moat opmurken wurde dat yn dat leste jier der under de minsken fan boppe de fyftich jier 
noch in mearderheid fan Noardfrysktaligen bestie, wylst fan 'e jongeren under de tweintich jier minder as 
































3% it Noardfrysk noch 
machtich wie. 

It Noardfrysk giet trouwens 
net allinne efteriit kwa oantal 
sprekkers, mar ek wat syn 
kwaliteit oanbelanget, want 
it stiet under tige sterke druk 
fan it Dutsk. Krekt troch de 
lytse fermiddens der't de 
ferskillende dialekten noch 
yn sprutsen wurde, geane de 
feroarings troch de Diitske 
ynfloed tige hurd. 


Ynwermert fan Noard-Fryslan en it Noardfrysk 



De ynwenners fan Noard-Fryslan 
dy't Noardfrysk sprekke en dy't 
harsels as Noardfriezen beskogje 
ofset tsjin 'e folsleine befolking fan ’e 
Kreis. 


De lokaasje fan it Noardfryske 
taalgebietyn Dutslan. 


Der binne hjir en dar ek wat 
optimistyskere luden te 
hearjen: muglik wurdt it 
"haaddialekt", it Mooring, 
troch in tanommen bewustwezen fan de regionale identiteit troch de 
jongeren wer wat mear praat as troch de minsken fan middelde 
leaftiid. Itselde wurdt jildt foar de dialekten fan Fohr en Amrum (de hast identieke dialekten Fering en 
Oomrang). De takomst sil litwize moatte hoe grut dizze ynfloed weze sil. 


Skiednis 


De Wikipedy hat ek in side Skiednis fan it Noardfrysk. 

It Noardfrysk hat in plak op de Noardfryske eilannen krigen om 800 hinne, doe't de eilannen troch in weach 
fan Friezen fan it suden ut kolonisearre waarden. It feste lan waard lykwols nei alle gedachten earst 
Frysktalich yn in nije weach om 1100 hinne. It grutste Frysktalige eilan, Stran is yn 1634 fuortspield, wat in 
dudlike ynfloed han hat op de posysje fan it Noardfrysk. De ierst bekende tekst yn it Noardfrysk is in 
oersetting fan 'e kategismus fan Luther ut likernoch 1600. Pas oan it begjin fan 'e njoggentjinde iuw kamen 
der mear Noardfryske teksten. Yn de 20e iuw krige de taal in eigen plak yn it underwiis. 

Dialekten 


It Noardfrysk wurdt opmakke ut net minder as tsien sterk faninoar ferskillende dialekten, elk mei syn eigen 
stavering, grammatika en wurdskat. Ien fan dy dialekten, it Suder-Goeshiirder, is lykwols yn 1981 litstoarn, 
wylst teminsten trije oare (it Middel-Goeshiirder, it Hallichfrysk en it Karhiirder) op it rantsje fan it 
litstjerren balansearje. 


De dialektkloften 

De Noardfryske dialekten wurde ornaris opdield yn twa kloften, de festelandialekten en de eilandialekten. 
Dy kloften binne mar foar in part underling fersteanber, eat dat nei alle gedachten weromfierd wurde kin op 
'e ferskillende kolonisaasjeperioaden fan 'e eilannen en it festelan, dy't trijehundert jier litinoar leinen. Mar 
ek yn 'e beide kloften besteane tusken de dialekten grutte ferskillen; fral yn 'e eilankloft is dat it gefal. 














It Solring, it dialekt fan it eilan Sol, bygelyks, hat him sa ofwikend untwikkele, dat it tsjintwurdich foar de 
sprekkers fan 'e oare eilandialekten frijwol net mear te ferstean is. Mei't it mooglik is en stek by leech wetter 
it Waad tusken Feer en Oomram oer, lykje de dialekten fan dy eilannen krekt tige opinoar (sadwaande hat 
men it dan ek faak oer it Fering-Oomrang as ien dialekt). En it Hilgelansk ( Halundersk ), fan it fier fuort yn 
'e Dutske Bocht leine Hilgelan stiet frjemdernoch folle tichter by it Fering-Oomrang as it Solring. 

Troch de underlinge ferskillen tusken de dialekten hienen yn ferline de Noardfrysksprekkers ek nea kontakt 
yn 'e eigen taal mei de sprekkers fan in oar dialekt, hoewol't dat, benammen op it festelan, wol kinnen hie. 
Ynstee derfan sprutsen se mei oare Noardfriezen yn it Nederdutsk. Ek tsjintwurdich is dat noch fierhinne de 
omgongstaal yn Noard-Fryslan. 


De underskate dialekten 


Troch harren relative isolaasje op it Waad en harren hegere 
maatskiplike status steane de eilandialekten, dy't noch sprutsen 
wurde troch yn totaal sa'n 7.000 minsken, der oer it algemien better 
foar as de festelandialekten, dy't mei-inoar mar sa'n 3.000 sprekkers 
hawwe. It dialekt mei de measte sprekkers is it eilandialekt fan Feer, 
it Fering, dat noch troch sa'n 3.000 minsken sprutsen wurdt. Feer hat 
sa'n 11.000 bewenners en men kin stelle dat likernoch in trede part 
derfan Fering sprekt of ferstean kin. 

De selsstannigens fan 'e dialekten is tekenjend foar de sitewaasje fan 
it Noardfrysk. Sa hawwe de measte dialekten, fral dy fan 'e eilannen, 
in eigen ynfrastruktuer opboud, dy't wantrouwend bewekke wurdt 
troch de lokale taalferienings, lykas de Solring Foriining op Sol; de 
Fering Stiftung op Feer; en de Oomrang Ferian op Oomram. 

Fan 'e njoggen noch libjende haaddialekten hearre der trije ta de De Noardfryske dialekten. 

eilangroep: it Hilgelansk fan Hilgelan, it Solring fan Sol, en it 
Fering-Oomrang fan Feer en Oomram. Datleste dialekt kin wer 

underferdield wurde yn fjouwer subdialekten: it Oomrang, it Westerlan-Fering, it Sud-Fering en it Easterlan- 
Fering. Op it festelan binne de haaddialekten (fan noard nei sud): it Wiiringhiirder , tusken de Deenske grins 
en Emmelsbtill; it B odkinghiirder , tusken Niebiill en Fahretoft; it Karhiirder, om Stedesand hinne; it 
Noarder-Goeshiirder, tusken Bargum en Bredstedt; en it Middel-Goeshiirder, tusken Bredstedt en Bomstedt. 


It utstoarne Suder-Goeshiirder waard noch wer besuden derfan sprutsen, om Hattstedt en Schobiill hinne. Yn 
Schobull stoar it al yn 'e jierren sechstich ut, yn Hattstedt yn 1981. De Nordfriesische Worterbuchstelle (it 
"Noardfrysk Wurdboekynstituut") besiket no dit dialekt te rekonstruearjen, troch gebruk te meitsjen fan aide 
banopnames fit 'e jierren fyftich, sechstich en santich. 


Fierders hat it Bookinghiirder yn syn eastlike gebiet twa frij sterk ofwikende subdialekten, it West- 
Mooringer en it East-Mooringer, dy't tradysjoneel net meiteld wurde as selsstannige dialekten. It West- 
Mooringer wurdt om Niebiill hinne sprutsen en it East-Mooringer om Risem-Fooham hinne. Op 'e lytse 
Halligen-eilannen Nees, Olan, Groue, Habel en Hege, besuden Feer, wurdt ta ein beslut noch it Hallichfrysk 
sprutsen, dat ek ta de festelangroep rekkene wurdt, der't it nammentlik folle mear mei gemien hat as mei de 
oare dialekten fan 'e oare eilannen. 


Dialektnammen 
































De eigen nammen fan 'e festelandialekten (bygelyks Frasch, Freesk, Fraisch ) binne basearre op it konsept 
"Frysk", wylst de eilandialekten neamd binne nei it eilan der't se sprutsen wurde: Solring op Sol; Oomrang 
op Oomram; Fering op Feer; en Halundersk op Hilgelan. It wurd Friisk is betocht as neutraal kompromis 
foar alle Noardfryske dialekten of alle Noardfriezen. Dy oantsjutting is yn 'e rin fan de tiid underdiel wurden 
fan ferskillende nammen lykas Friisk For lining, Friisk Gesats of Nor dfriisk Instituut. 

Ynfloeden fan oare talen 


Noard-Fryslan is in paradys foar taalkundigen, mei't der withoefolle talen sprutsen wurde. Yn it foarste plak 
is der fansels it Noardfrysk, yn njoggen sterk utinoarrinnende dialekten, dan it Nederdutsk, it Dutsk, it 
Deensk en it Sudjutsk, in Deensk dialekt, dat lykwols foar Denen fan 'e eastlike eilannen frijwol 
unfersteanber is. Fansels is it Noardfrysk troch de iuwen hinne sterk troch al dy oare talen beynfloede. 

Standerdisaasje 


Der is oant hjoed de dei ta noch gjin Noardfryske standerttaal foarme, benammen fanwegen de ferskillen 
tusken de dialekten. Dy binne nammentlik sa grut, dat in protte taalkundigen it Noardfrysk net as ien, mar as 
fjouwer nau besibbe, mar selsstannige talen beskogje: it Festelannoardfrysk, it Fering-Oomrang, it Solring 
en it Hilgelansk. 


Troch de gearwurking fan 'e leste tritich jier binne der lykwols al guon basisofspraken oangeande de 
stavering makke. Sa wurde der yn it Noardfrysk guon luden mei diakrityske tekens brukt ("a", "a", "6" en 
"ii") en wurde lange luden werjun troch ferdubeling fan 'e oangeande letter ("aa", "aa", "aa", "ee", "ii", "oo", 
"66", "uu", "ini"). En de Dutske GroBschreibung, it gebruk om haadwurden mei in haadletter te begjinnen, is 
yn it Noardfrysk ofskaft. 


It Noardfrysk beskikt ruchwei oer itselde ferskaat oan luden as it Westerlauwersk Frysk, mar de stavering 
fan dy klanken is oernommen fan it Dutsk en it Deensk. Ut it Dutsk komme de letters "a" (de "e" fan "lek), 
"6" ("u"fan "put") en "ii" ("u") en ut it Deensk komt de "a" (de "o" fan "hok"). Sadwaande wurdt de "aa" dus 
utsprutsen as "e", de "aa" as "6", de "66" as "eu" en "ai" as "ij". 


De Noardfryske organisaasjes 


Der besteane twa Noardfryske organisaasjes, dy't yn it ferline nochal ris deilis mei-inoar wienen, eat dat de 
Noardfryske taalstriid grif net te'n goede kommen is. De Noardfryske Feriening ( Nordfriesische Verein ) is 
fan oarsprong in Dutske streekferiening, dy't it behald fan 'e Noardfryske eigenheid binnen in grutter Dutsk 
ferban foarstie. De Friisk Foriining, dat ek oerset wurde kin mei "Noardfryske Feriening" en dy't foarhinne 
bekendstie as de Foriining for nationale Friiske ("Feriening foar Nasjonale Noardfriezen"), is in mear 
frysksinnige organisaasje, dy't al fan 'e tweintiger jierren of stribbe nei erkenning fan 'e Noardfriezen as 
nasjonale minderheid. 

Hjoed de dei wurkje de NFV en de Foriining ienriedich mei-inoar gear om 'e Noardfryske taal en kultuer te 
behalden en te beskermjen. Dy gearwurking fynt plak yn 'e Frasche Redj of Freeske Raid ("Noardfryske 
Rie"), dy't residearret yn Risem-Loonham. Fan 'e leden fan dy rie wurde der fjouwer foardroegen troch de 
NFV, twa troch de Foriining en ien elk troch de Feriening fan it Noardfrysk Ynstitut, de gemeente Hilgelan 
en de Heimatbund Landschaft Eiderstedt ("Streekferiening Lanskip Eiderstedt"). 

Dy Frasche Redj foarmet tagelyk de Noardfryske seksje fan 'e Grutfryske Rie, der't kontakten yn 
underholden wurde mei de Westerlauwerske Friezen yn Nederlan en de Eastfriezen en de Sealterfriezen yn 
Nedersaksen. Ek is de Frasche Redj de fertsjintwurdiging fan 'e Noardfriezen foar alle kommunikaasje mei 
it regear fan 'e Bunsrepublyk Dutslan, de dielsteat Sleeswyk-Holstein, de Kreis Noard-Fryslan en legere, 






gemeentlike oerheden. Dertroch is er ferantwurdlik foar de 
ferdieling fan 'e subsydzjes foar de Noardfryske taal en kultuer. 
Fierders underhaldt de Frasche Redj sunt 1994 kontakten mei de 
oare autochtoane minderheden yn Dutslan, te witten de Denen, 
Sealterfriezen, Nederdutsers, Sorben, Sinty en Roma. 

It Noardfrysk yn 'e praktyk 


Sunt 'e sechstiger jierren belibbet it Noardfrysk in twadde 
taalrenessanse. Lykwols binne der foar sa'n lytse minderheidstaal 
altyd in protte swierrichheden. Mei't se sels gjin ynfloedrike lobby 
hawwe, hawwe de Noardfriezen der tige by tige fan profitearre dat 
se meilifte koenen op 'e pakjedrager fan 'e sterke Deenske 
minderheid yn Dutslan. Op dy manear hawwe se nettsjinsteande de 
faak ofwizende halding fan 'e Dutske oerheden dingen witten te 
berikken dy't oars nei alle gedachten unberikber bleaun wienen. 


Offisjele erkenning 

Op lokaal nivo 

Wat de kommunikaasje mei de lokale oerheden oangiet, dy fynt mar 
yn in tige lyts persintaazje fan 'e gefallen yn it Noardfrysk plak. 
Wannear't dat bart, is it altyd yn in munling underhald, nea yn 
skriftlik kontakt. Mei't it Noardfrysk gjin offisjele status hat, wurdt it 
net tastien yn offisjele dokuminten of by rjochtssaken. Yn ien gefal 
waarden ferieningsstatuten yn it Noardfrysk troch in rjochter 
akseptearre nei't der in Dutske oersetting oan tafoege wie. 

Op it front fan 'e plak- en strjitnammen sit der de leste jierren wol 
wat beweging yn. Sa binne sunt 1998 twatalich Dutsk-Noardfryske 
plaknammebuorden mooglik, wylst men yn guon plakken yn Noard- 
Fryslan koartby Noardfrysktalige strjitnammen ynfierd hat. 
Noardfryske husnammen binne al lang tige populer, benammen op 'e 
eilannen. 

Op dielsteats- en lanlik nivo 



Twatalich boerd by de plysje yn 
Hiisem 



Twatalich boerd op it stasjon yn 
Hiisem 


Hoewol't it Noardfrysk yn Dutslan gjin offisjele status hat, is it in 

erkende minderheidstaal, dy't stipe en beskerme wurde moat. De grunwet fan 'e dielsteat Sleeswyk-Holstein 
(Art. 5), ut 1990, garandearret de rjochten fan 'e Deenske en Noardfryske minderheden. Op 11 novimber 
2004 waard troch de landei fan Sleeswyk-Holstein de Wet op 'e Noardfryske Taal, better bekend as it Friisk 
Gesats, oannommen, dat de rjochten fan 'e Noardfriezen yn it iepenbiere libben noch fierder utwreide. 


Sunt 1988 bestiet it Gremium fur Fragen der friesischen Bevolkerungsgruppe im Lande Schleswig-Holstein 
("Kommisje foar Fraachstikken fan 'e Fryske Befolkingsgroep yn 'e dielsteat Sleeswyk-Holstein") en sunt 
1991 hat de steatsbegrutting fan Sleeswyk-Holstein in post foar stipe oan 'e Noardfryske taal en kultuer. Ek 
bestiet der sunt 2005 in kontaktkomitee foar de Noardfriezen mei de Dutske Bunsdei. 

































Yn Europeesk ferban 


It regear fan 'e Bunsrepublyk Dutslan hat it Noardfrysk yn 1998, 
tegearre mei it Sealterfrysk, ut 'e dielsteat Nedersaksen, it Nederdutsk 
en fiif oare talen opjun under Diel III fan it Europeeske Ferdrach foar 
Regionale of Minderheidstalen. Derneist binne de Noardfriezen erkend 
as nasjonale minderheid under it Ramtferdrach oangeande Beskerming 
fan nasjonale minderheden der't taal ek in wichtich underdiel fan is. 

It Noardfrysk yn it Underwiis 

De Wikipedy hat ek in side Frysk underwiis yn Dutslan. 

Beuker-, basis- en middelber underwiis 

Yn 'e leste tweintich jier hat it Noardfrysk in folle sterkere posysje yn it underwiis witten te bemachtigjen, 
mar dy foarutgong wurdt oanhaldend bedrige troch praktyske swierrichheden, lykas it brekme oan geskikte 
learmiddels en leararen. Uteinlik komt it, lykas altyd, benammen oan op jild, dat der net of yn elts gefal te 
min is. 

Lykwols is de foarutgong fan 'e leste desennia opmerklik. Foar de jongste bern binne der sunt 1991 guon 
Noardfrysktalige beukerskoallen, benammen op 'e eilannen Sol, Feer en Oomram, dy't sa'n hundert bern 
betsjinje kinne. Op 'e basisskoallen mei twa oeren yn 'e wike les jun wurde yn it Noardfrysk. Der wurdt 
benammen wer gebruk fan makke op 'e eilannen. Fikernoch tuzen skoalbern krije yn 'e wike ien of twa 
oeren Noardfryske taalles. 

Yn Risem-Foonham hat de Friisk Foriining in folslein Noardfrysktalige basisskoalle oprjochte. De 
finansiering derfan bard troch in mesk yn 'e wet, want de skoalle is offisjeel Deensktalich, sadat er under de 
minderheidswetjouwing fan 'e Denen fait. 

Op 'e middelbere skoallen wurdt it Noardfrysk mar yn inkelde gefallen as lesfak oanbean. Op 'e nij binne dat 
fral skoallen op 'e eilannen, benammen op Feer. Net mear as in twahundert learlingen oan 'e middelbere 
skoallen krije jiers les yn it Noardfrysk. 

Heger underwiis 

De Wikipedy hat ek in side Fri sistyk . 

Wat it heger underwiis oangiet, kin Noardfrysk studearre wurde oan 'e universiteiten fan Kiel, de haadsted 
fan Sleeswyk-Holstein, en Flensboarch, it sintrum fan 'e Deenske minderheid yn Sleeswyk. De learstoel 
Noardfyske taal- en letterkunde oan 'e Christian A lbrech tuniversiteit fan Kiel bestiet sunt 1978. 

Sunt 1950 is ek al de saneamde Nordfriesische Worterbuchstelle (it "Noardfryske Wurdboekynstitut") oan 
dy universiteit festige. Dy Nordfriesische Worterbuchstelle waard oprjochte mei de bedoeling om uteinlik te 
kommen ta ien grut, alomfetsjend wurdboek fan alle Noardfryske dialekten. Troch praktyske swierrichheden 
en brekme oan jild is it der oant hjoed de dei ta net fan kommen om sa'n Gesamtnordfriesisches Worterbuch 
gear te stallen. Al it ynsammele materiaal hoecht lykwols net lizzen te bliuwen; it idee is no om alles yn 'e 
kompjuter yn te fieren en der in soarte fan tesaurus fan 'e Noardfryske dialekten fan te meitsjen. Soks soe in 
goede utgongsbasis jaan foar in eventueel noch te publisearjen wurdboek, mar ek foar bygelyks taalkundich 
undersyk en it untwikkeljen fan nije learmiddels. 



In twatalich plaknammeboerd yn 
Noard-Fryslan. 




























De learstoel Noardfryske taal- en letterkunde oan 'e Bildungswissenschaftliche Hochschule Flensburg, 
Universitat ("Opliedings- en Wittenskiplike Hegeskoalle Flensboarch, Universiteit") bestiet sunt 1988. 
Flensboarch is it iennichste plak der't behalven leararen foar de middelbere skoallen ek underwizers foar de 
basisskoallen oplaat wurde kinne. Yn 1996 waard it Noardfrysk yn Flensboarch as haadfak ofskaft en koe it 
yn it ferfolch allinne noch mar as byfak folge wurde. Mar nei felle protesten ut sawol Dutslan as Nederlan 
waard dat beslut yn 2000 weromdraaid. Sunt genietet it Noardfrysk as universitere oplieding yn Flensboarch 
grutte belangstelling, sterker noch, it oantal studinten Noardfrysk hat noch nea sa heech west. Yn 2001 
wienen der acht studinten dy't it Noardfrysk as haadfak hienen en likernoch fyftich dy't it as byfak folgen. 

Behalven yn it regulier underwiis kinne ek yn it folwoeksenenunderwiis opliedings Noardfrysk folge wurde. 
Jiers folgje sa'n hundert folwoeksenen de Noardfryske kursussen oangeande taal, kultuer en skiednis dy't 
fersoarge wurde troch de NFVen de Friisk Foriining. 


It Noardfrysk yn 'e media 

Yn 'e media hat it Noardfrysk in folle minder sterke posysje. Der ferskine sporadysk Noardfrysktalige stikjes 
yn guon regionale Dutsktalige kranten, lykas it Nordfriesland Tageblatt ("Noard-Fryslan Deibled"), de 
Sylter Rundschau ("Sylter Revu") en de Inselbote ("Eilanboade"). Ek de Flensborg Avis ("Flensboarger 
Krante"), de krante fan 'e Deenske minderheid, printet ut en troch in artikel yn it Noardfrysk. De 
fearnsjierbleden Nordfriesland ("Noard-Fryslan") en de Helgolander ("Hilgelanner") foar 10 oant 15% ut 
Noardfrysktalich materiaal besteane. It jongereintydskrift Frisica Nova ferskynde yn it tiidrek 1967-1988 en 
wie foar de helte yn it Noardfrysk skreaun. 

Op 'e Dutske radiostjoerder NDR ( Norddeutsche Rundfunk - "Noarddutske Omrop") wurdt trije en in heale 
minut yn 'e wike yn it Noardfrysk utstjoerd. No betsjinnet de NDR hiele Noard-Dutslan, fan 'e Nederlanske 
oant 'e Poalske grins, dat sa nuver is dy lytse belangstelling foar it Noardfrysk net. It Nais foon diling ("Nijs 
fan hjoed") is fan moandei oant en mei freed op de radiostasjons Antenna Sylt en Friisk Funk te beharkjen. 
Friisk Funk is elke dei in oere lang te hearren op de Offener Kanal Schleswig-Holstein ( Westkuste ). 

Op 'e regionale tillefyzjestjoerder NDR, dy't ek hiele Noard-Dutslan betsjinnet, wurdt hielendal gjin 
Noardfrysk utstjoerd. 


It Noardfrysk yn literatuer, toaniel en film 

Der bestiet in beskieden Noardfryske literatuer. Jiers komme der likernoch trije Noardfrysktalige boeken ut. 
Derunder binne boeken oangeande grammatika en oare taalkundige wurken, wurdboeken, berneboeken, 
lietboeken en ferhalebondels en ut en troch ris in roman. De oplagen binne fansels tige lyts. 

Ek binne der noch sa'n acht Noardfrysktalige toanielferienings, dy't tige populer binne. Fierders binne der 
folkloristyske duns- en klaai'ingsferienings en guon Noardfrysktalige koaren. Fan sommige fan dy koaren 
binne cd's beskikber, krekt as fan inkelde oare artysten, lykas it Dragseth Duo en de folkssanger Knut 
Kiesewetter. 

Koartlyn is de earste Noardfrysktalige film, in dokumintere mei de titel "Klaar Riming ", produsearre troch 
de Friisk Foriining. Der is foar soarge dat dizze in oere duorjende produksje mei Dutske, Ingelske en 
Deenske undertitels te krijen is. 


It Noardfrysk yn 'e tsjerken 



Yn 'e tsjerken wurdt it Noardfrysk mar ut en troch brukt en Noardfryske tsjinsten binne tige seldsum. De 
kennis fan 'e taal under de dumnys is almeast minimaal. Sunt 1955 binne de Evangeeljes fan Markus en 
Matteus beskikber yn in Noardfryske oersetting en yn 2000 ferskynde it earste lietboek yn it Noardfrysk, 
mei as titel "Loow nil e Hiire" ("Loovje no de Heare"). Der wie fiif jier oan wurke en it telt 260 lieten en 
fierders psalmen, gebedens en liturgyen. 

Foarbyld 


Et Nordfrasch as en weestergermaanschen sprake, wat foon amanbai 10.000 manschne bai e weestsiikant 
foon Slaswik-Holsteen onj Nordfraschlonj snaaked ward. (Bokinghiirder Noardfrysk) 

Sjoch ek 


■ Noardfryske literatuer 


Eksterne keppelings 

■ Fryske taal yn Dutske grunwet (http://itnijs.nl/2010/07/fryske-taal-yn-dutske-grunwet/) (It Nijs) 

■ Friisk Foriining (http://www.friiske.de) (Noardfrysk, Ingelsk, Dutsk, Deensk) 

■ Noardfrysk Ynstitut (http://www.nordfriiskinstituut.de) (Dutsk) 

■ De Noardfryske Feriening (http://www.nf-verein.de/) (Dutsk) 

■ Jongereinorganisaasje Rokefloose (http://www.roekefloose.de) (Noardfrysk, Dutsk) 


Dizze taal hat syn eigen Wikipedy. Sjoch de Noardfryske ferzje. 


Untfongen fan "https://fy.wikipedia.org/w/index.php?title=Noardfrysk&oldid=999395" 


Dizze side is it l§st bewurke op 27 jun 2020 om 03.54. 

De tekst is beskikber under de lisinsje Creative Commons Nammefermelding-Lyk diele; der kinne oanfoljende 
betingsten fan tapassing weze. Sjoch de Gebruksbetingsten foar mear ynformaasje. 



















